ET
L 205/118
Euroopa Liidu Teataja
5.8.2022
ii) hooldustõend ja hooldustööde üksikasjalikud kirjed kõigi kapitaalremontide vahelise ressursiga osade ja ajaliselt piiratud kasutusega osade viimase korralise hoolduse ja võimaliku hilisema plaanivälise hoolduse teostamise kohta, seni, kuni kõnealusele korralisele hooldusele järgneb teine, töömahu ja põhjalikkuse poolest samaväärne korraline hooldus; asjaomased andmed peavad hõlmama vähemalt 36-kuulist ajavahemikku; iii) hooldustõend ja omaniku kinnitus sellise komponendi vastuvõtmise kohta, mis on ELA2 õhusõidukile paigaldatud ilma EASA vormi 1 esitamata vastavalt määruse (EL) nr 748/2012 I lisa (osa 21) punkti 21.A.307 alapunkti b alapunktile 2; asjaomased andmed peavad hõlmama vähemalt 36-kuulist ajavahemikku; iv) hooldustõend ja omaniku kinnitus sellise komponendi vastuvõtmise kohta, mis on õhusõidukile paigaldatud ilma EASA vormi 1 esitamata vastavalt määruse (EL) nr 748/2012 Ib lisa (osa 21 Light) punkti 21L.A.193 alapunkti b alapunktile 2; asjaomased andmed peavad hõlmama vähemalt 36-kuulist ajavahemikku.“; 4)
punkti M.A.401 alapunkt b asendatakse järgmisega: „b) Käesoleva lisa tähenduses on kehtivad tehnilised normdokumendid järgmised: 1) kõik pädeva asutuse või ameti kehtestatud nõuded, protseduurid, standardid või andmed; 2) kohaldatavad lennukõlblikkusdirektiivid; 3) kohaldatavad jätkuva lennukõlblikkuse korraldamise juhised ja muud hooldusjuhised, mille on välja andnud tüübisertifikaadi või täiendava tüübisertifikaadi omanik, projekteerimistingimustele vastavuse deklaratsiooni esitaja või mis tahes muu organisatsioon, kes avaldab sellist teavet kooskõlas määruse (EL) nr 748/2012 I lisaga (osa 21) või, kui see on kohaldatav, Ib lisaga (osa 21 Light); 4) komponentide puhul, mille paigalduse on heaks kiitnud projekti kinnituse omanik või projekteerimistin­ gimustele vastavuse deklaratsiooni esitaja, kohaldatavad hooldusjuhendid, mille on avaldanud komponentide tootjad ja mis on vastuvõetavad projekti kinnituse omanikule või projekteerimistingimustele vastavuse deklaratsiooni esitajale; 5) punkti 145.A.45 alapunkti d kohaselt välja antud kohaldatavad tehnilised normdokumendid.“;
5)
punkti M.A.501 alapunkti a alapunkt 1 asendatakse järgmisega: „(1) rahuldavas seisukorras komponendid, mille kohta on välja antud hooldustõend EASA vormil 1 või sellega samaväärne dokument ning mis on tähistatud kooskõlas määruse (EL) nr 748/2012 I lisa (osa 21) Q alajaoga või, kui see on kohaldatav, Ib lisaga (osa 21 Light), kui määruse (EL) nr 748/2012 I lisa (osa 21) punktis 21.
A.307 või Ib lisa (osa 21 Light) punktis 21L.A.193 või käesolevas lisas (osa M) või Vd lisas (osa CAO) ei ole kindlaks määratud teisiti;“
6)
punkti M.A.502 muudetakse järgmiselt: i)
alapunkt a asendatakse järgmisega: „a) Muid kui määruse (EL) nr 748/2012 I lisa (osa 21) punkti 21.A.307 alapunkti b alapunktides 2–6 või, kui see on kohaldatav, Ib lisa (osa 21 Light) punkti 21L.A.193 alapunkti b alapunktides 2–6 osutatud komponente hooldavad hooldusorganisatsioonid, mis on sertifitseeritud kooskõlas käesoleva lisa F alajaoga, II lisaga (osa 145) või Vd lisaga (osa CAO) (vastavalt vajadusele).“;
ii) alapunkt d asendatakse järgmisega: „d) Määruse (EL) nr 748/2012 I lisa (osa 21) punkti 21.A.307 alapunkti b alapunktis 2 või Ib lisa (osa 21 Light) punkti 21L.A.193 alapunkti b alapunktis 2 osutatud komponente, mis on õhusõidukile paigaldatud või hooldustööde hõlbustamiseks ajutiselt eemaldatud, hooldavad õhusõidukite hooldusorganisatsioonid, mis on sertifitseeritud käesoleva lisa F alajao, II lisa (osa 145) või Vd lisa (osa CAO) kohaselt (vastavalt vajadusele), punkti M.A.801 alapunkti b alapunktis 1 osutatud volitatud lennundustehnilised töötajad või punkti M. A.801 alapunkti b alapunktis 2 osutatud omanik-piloot.
Käesoleva alapunkti kohaselt tehtud hoolduse puhul ei anta välja EASA vormi 1 ning selle suhtes kohaldatakse punktis M.A.801 sätestatud nõudeid õhusõiduki hooldustõendi väljaandmise kohta.“;